[{"text_idx": "#000004", "text": "\"Maailmalo\u0303pu aeg\" Autor/allikas: Kaader filmist"}, {"text_idx": "#000005", "text": "Vaikselt hakkab Pimedate O\u0308o\u0308de filmifestival poole peale jo\u0303udma, aga see ei ta\u0308henda, et head filmid hakkaksid otsa lo\u0303ppema. Sel korral la\u0308hemalt tipptasemel kodumaisest lu\u0308hifilmist, TikTokile keskenduvast dokist ja 1980. aastate New Yorgist elava pildi joonistavast ma\u0308ngufilmist."}, {"text_idx": "#000006", "text": "\"Maailmalo\u0303pu aeg\" (\"Armageddon Time\")Rez\u030cisso\u0308o\u0308r: James Gray"}, {"text_idx": "#000007", "text": "Eks sellest on palju ra\u0308a\u0308gitud, kuidas Hollywoodis nuhivad stuudio ja produtsendid, mida konkurendid la\u0308hiajal tegema hakkavad ning proovivad ise siis midagi sarnast veel paremini teha. Ta\u0308navu tundub, et on ta\u0308ielik lasepo\u0303lvema\u0308lestuste aasta: sinna kategooriasse la\u0308hevad otsapidi nii PO\u0308FF-il linastunud Sam Mendesi \"Valguse impeerium\", Steven Spielbergi \"Fabelmanid\" kui ka James Gray \"Maailmalo\u0303pu aeg\". Ku\u0308simus ei ole mitte selles, kas nad ra\u0308a\u0308givad konkreetselt lavastaja enda nooruspo\u0303lvest vo\u0303i mitte, vaid neid ko\u0303iki iseloomustab maagiline ning romantiseeritud nostalgiatolm, mida siis va\u0308ikeste pahvakutena vaatajale na\u0308kku puhutakse."}, {"text_idx": "#000008", "text": "Neist kolmest on James Gray linateos kindlasti ko\u0303ige tasasem ja kulgevam: \"Maailmalo\u0303pu aeg\" maalib pildi 1980. aastate New Yorgist ning u\u0308hest seal elavast perekonnast, enneko\u0303ike aga 6. klassis ka\u0308ivast perepojast Paulist. Sarnaselt mo\u0303ned aastad tagasi samuti PO\u0308FF-il linastunud \"Florida projektile\" laskub rez\u030cisso\u0308o\u0308r oma va\u0308rskes filmis lapse tasemele: nii kaamerato\u0308o\u0308 kui ka loojutustus on pidevalt otsivad ning seiklevad, kogu maailm pakub Paulile u\u0308llatusi ja valed ning totakad otsused pole kunagi pahatahtlikud, vaid seotud naiivse eluro\u0303o\u0303mu ning eneseotsingutega. Ku\u0308ll aga ei ole \"Maailmalo\u0303pu aeg\" mingi romantiseeritud klantspilt, vaid Paul peab samuti seisma silmitsi suurte probleemidega alates vaesusest lo\u0303petades rassismiga."}, {"text_idx": "#000009", "text": "Filmi hoiavad ka\u0308imas imelised na\u0308itlejato\u0308o\u0308d: Anthony Hopkinsi peen roll Pauli vanaisana on nii liigutav, et pea iga kord, kui ta ekraanile astub, tikub pisar silma ning ka Anne Hathaway poisi emana ma\u0308ngib veenvalt va\u0308lja keeruka peredu\u0308naamika ning ema-poja suhte su\u0308gavamad varjundid. Omaette tegelaseks vo\u0303ib filmi puhul pidada ka New Yorki, mis ei ole lihtsalt toimumispaik, vaid Pauli jaoks kujutavad NYC ta\u0308navad vabadust, aga samavo\u0303rd ka ohte ja ko\u0303ike vo\u0303o\u0303rapa\u0308rast."}, {"text_idx": "#000010", "text": "Pealtna\u0308ha va\u0308ike film, millel on seevastu erakordselt suur su\u0308da. Kinolevisse esialgse plaani kohaselt ei tule, seega minge vaadake PO\u0308FF-il kiiremas korras a\u0308ra."}, {"text_idx": "#000012", "text": "Ro\u0303o\u0303m on na\u0308ha, et Just Filmi dokiprogramm hoiab juba aastaid u\u0308hiskonnal toimuvates protsessidel ka\u0308tt pulsil ja igal aastal on kavas ka mo\u0303ni selline linateos, mis vaatab sotsiaalmeedia sa\u0308ravate kardinate taha ja ra\u0308a\u0308gib lahti protsessid, mis Eesti meedias liiga palju ko\u0303lapinda ei saa. Hiina ko\u0303mulisest ja meeletult populaarsest platvormist TikTok ra\u0308a\u0308givad paljud, kuid Shalini Kantayya la\u0308heb oma dokis palju su\u0308gavamale: teda huvitab u\u0308hest ku\u0308ljest ko\u0303ik see, mis puudutab poliitikat ja julgeolekuohtu, kuid teisalt vaatab rez\u030cisso\u0308o\u0308r ka tulevikku ning pu\u0308u\u0308ab ennustada, kas ja kuivo\u0303rd vo\u0303ivad TikToki mehhanismid mo\u0303jutada noorte sotsiaalseid harjumusi."}, {"text_idx": "#000013", "text": "Vormiliselt on \"TikTok, Boom.\" ku\u0308llalt klassikaline: ra\u0308a\u0308givad pead on tepitud su\u0308gavamate sissevaadetega mo\u0303ne tiktokkeri igapa\u0308evaellu. Selline formaat on aga igati filmi teenistuses, sest sisu, mida pooleteise tunniga lahti ra\u0308a\u0308gitakse, on meeletult palju. Vo\u0303imalik, et isegi pisut liiga palju: poliitiline turmtuli, millele pu\u0308hendatakse filmi viimane kolmandik, hakkab lo\u0303hkuma filmi ko\u0303ige po\u0303nevamat ehk psu\u0308hholoogiale ja noorte ka\u0308itumisharjumustele suunatud poolt. Liialt Vikipeedia u\u0308mberjutustamiseks film kordagi ei muutu, kuid kohati ja\u0308a\u0308b ku\u0308ll mulje, et tegija on mo\u0303nest va\u0308ikesest aspektist liialt vaimustusse sattunud ning sellele siis ebaproportsionaalselt ruumi andnud."}, {"text_idx": "#000015", "text": "Samal ajal suudab aga \"TikTok, Boom.\" na\u0308ha populaarses platvormis korraga nii head kui halba: niivo\u0303rd keerukate teemade puhul on lihtne muutuda apokalu\u0308ptiliseks ning ra\u0308a\u0308kida, et kui noored veel kaua ninapidi TikTokis istuvad, siis varsti ja\u0308a\u0308vad neist alles vaid telefonizombid. Shalini Kantayya seevastu paneb kaalukausile nii u\u0308ht kui teist, na\u0308idates korraga nii so\u0303ltuvusmehhanisme kui TikToki vo\u0303imet anda ko\u0303nepult ka neile, kelle ha\u0308a\u0308led ja\u0308a\u0308ksid u\u0308hiskonna muidu tahaplaanile."}, {"text_idx": "#000016", "text": "Seega maalitakse filmiga ku\u0308llalt rikkalik ja ammendav pilt TikTokist, mida peaksid na\u0308gema kindlasti ko\u0303ik lapsevanemad, et oma vo\u0303sukesi pisut paremini mo\u0303ista. Vo\u0303ib-olla peaksid vaatama ka lapsed? Teisalt on filmis u\u0308ks ilmekas episood, kus TikToki su\u0308gavuti uuriv ja kritiseeriv isa uurib oma pojalt, miks ta ko\u0303igile probleemidele ja ohtudele vaatamata ikkagi TikToki kasutab. Ega poeg midagi eriti mo\u0303istlikku vastata ei oskagi ning pigem mo\u0303miseb niisama tu\u0308hja-ta\u0308hja vastuseks. Seeto\u0303ttu on u\u0308pris keeruline hinnata, mida noored vaatajad filmist kaasa vo\u0303taksid vo\u0303i kuidas sellele reageeriksid..."}, {"text_idx": "#000018", "text": "Laiema u\u0308ldsuse jaoks on mo\u0308o\u0308dunud aastal BFM-i lo\u0303petanud Teresa Juksaare nimi vo\u0303o\u0303ras, kuid tegelikult tasub talle juba mo\u0303nda aega ta\u0308helepanu po\u0308o\u0308rata: mullu vo\u0303itis ta PO\u0308FF Shortsi oma lu\u0308hifilmiga \"Kuningas\", mis on kunstiliselt erakordselt ko\u0303rgel tasemel ning na\u0308itab, et noorel lavastajal on juba esimeste linalugudega kujunenud va\u0308lja julgelt eksperimentaalne ja ekspressiivne ka\u0308ekiri, mida ta on oma ja\u0308rgmistes to\u0308o\u0308des ka julgelt edasi arendanud."}, {"text_idx": "#000019", "text": "\"Sume ma\u0308lestus\" Autor/allikas: Kaader filmist"}, {"text_idx": "#000020", "text": "Ta\u0308navu jo\u0303uab PO\u0308FF Shortsil vaatajate ette suisa kaks tema va\u0308rsket filmi: kui \"Tiiu ja Draakon\" on ta\u0308iesti po\u0308o\u0308rane su\u0308rreaalne davidlynchilik komo\u0308o\u0308dia, siis \"Sume ma\u0308lestus\" seevastu midagi hoopis vastupidist, kui mitte o\u0308elda, et isegi ta\u0308ielik vastand. Filmi tuum on u\u0308ks na\u0308iliselt ta\u0308iesti argine olukord: lapsepo\u0303lveso\u0303brad saavad kokku ja hakkavad heietama, mida kunagi sa koos tehtud. Iga koosviibimine vanade klassikaaslaste vo\u0303i so\u0303bradega, keda ammu na\u0308inud pole, jo\u0303uab lo\u0303puks ikka tolmuste ma\u0308lestusteni."}, {"text_idx": "#000021", "text": "Teresa Juksaart huvitab antud juhul aga rohkem ma\u0308letamise subjektiivsus. \"Sume ma\u0308lestus\" kasutab trilleri formaati, na\u0308idates, kuidas u\u0308hest ja samast situatsioonist on igal so\u0303bral erinev ma\u0308lestus. Vo\u0303i oleks o\u0303igem o\u0308elda: ma\u0308lestus iseenesest on sama, kuid aastate jooksul on iseendale peas loodud valereaalsust, et to\u0303de alla suruda. Vo\u0303i siis aastatega on ma\u0308lestusse tekkinud lu\u0308ngad, mida ta\u0308idetakse meelevaldselt justkui o\u0303igena na\u0308ivate vastustega. Mo\u0303neti tegeleb \"Sume ma\u0308lestus\" seega sama teemaga, millel baseerub kogu komo\u0308o\u0308diasari \"Kuidas kohtasin sinu ema\": sealgi on su\u0308gavam idee alati loojutustamisel kui sellisel, mis tingimata ei pruugi ta\u0308hendada faktilise to\u0303e edasi andmist."}, {"text_idx": "#000022", "text": "Suurepa\u0308rane lu\u0308hifilm ja kinnitust sellest, et Teresa Juksaart ootab Eesti filmimaastikul ees helge tulevik."}, {"text_idx": "#000024", "text": "Kinodesse jo\u0303uavad BFM-i filmikunsti va\u0308rskete vilistlaste lu\u0308hifilmid"}, {"text_idx": "#000038", "text": "Klassikaraadio su\u0308giskavas annavad tooni kontserdiu\u0308lekanded ja kultuurisaated"}, {"text_idx": "#000040", "text": "Laura Kalle: teater ei peaks ainult paitama"}, {"text_idx": "#000041", "text": "Noored: digilahenduste u\u0308leku\u0308llus ei tee muuseumi a\u0308gedamaks"}, {"text_idx": "#000046", "text": "Manna avaldas uue loo \"Evil Thoughts\""}, {"text_idx": "#000058", "text": "Tarrvi Laamann: selleks, et midagi teha, peab olema hea tuju"}, {"text_idx": "#000061", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000066", "text": "U\u0308levaade. Aasta parimad lood 2022"}, {"text_idx": "#000070", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]